Komisijos reglamentas (EB) Nr. 1142/2003
2003 m. birželio 27 d.
iš dalies keičiantis Reglamentą (EB) Nr. 2125/95 dėl Bulgarijai paskirtų konservuotų Agaricus genties grybų tarifinių kvotų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Reglamentu (EB) Nr. 453/2002 [2], ypač į jo 15 straipsnio 1 dalį,
kadangi:
(1) Komisijos reglamentu (EB) Nr. 2125/95 [3] su paskutiniais pakeitimais, padarytais Reglamentu (EB) Nr. 225/2003 [4], buvo atidarytos konservuotų grybų tarifinės kvotos ir numatytas jų administravimas.
(2) Siekiant atsižvelgti į šalių derybų dėl naujų abipusių žemės ūkio nuolaidų rezultatus, 2003 m. balandžio 8 d. Tarybos sprendimu 2003/286/EB dėl Protokolo, koreguojančio Europos sutarties, steigiančios asociaciją tarp Europos Bendrijų bei jų šalių narių, iš vienos pusės, ir Bulgarijos Respublikos, iš kitos pusės, prekybos aspektus, sudarymo [5], buvo patvirtinta importo į Bendriją tvarka, taikytina tam tikriems Bulgarijos kilmės žemės ūkio produktams.
(3) Ši tvarka įsigaliojo 2003 m. birželio 1 d.
(4) Reikėtų iš dalies pakeisti konservuotų Agaricus genties grybų, kurių KN kodai yra 07115100, 20031020 ir 20031030, ir kurių kilmės šalis yra Bulgarija, kvotų paskirstymą, nustatytą Reglamento (EB) Nr. 2125/95 I priede.
(5) Atitinkamai reikėtų iš dalies pakeisti Reglamentą (EB) Nr. 2125/95.
(6) Kadangi šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2125/95 1 straipsnis pakeičiamas taip:
"1 straipsnis
1. Tarifinės kvotos konservuotiems Agaricus genties grybams, kurių KN kodas yra 07115100, 20031020 ir 20031030, nurodytos I priede, atidaromos šiame reglamente nustatytomis sąlygomis.
2. Produktams, kurių KN kodas yra 07115100 (serijos Nr. 09.4062), taikomo advaliorinio muito norma yra 12 %, o produktams, kurių KN kodas yra 20031020 ir 20031030 (serijos Nr. 09.4063) - 23 %.Tačiau pirmiau minėtiems produktams, kurių kilmės šalis yra Rumunija (Serijos Nr. 09.4726), taikoma viena 8,4 % norma, o pirmiau minėtiems produktams, kurių kilmės šalis yra Bulgarija (Serijos Nr. 09.4725) netaikomi jokie muitai."
2 straipsnis
Reglamento (EB) Nr. 2125/95 I priedas pakeičiamas šio reglamento priedu.
3 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2003 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. birželio 27 d.